laion/Wikipedia-Exotic huggingface dataset:
הטיית סטטוס קוו

הטיית סטטוס קוו, או הטיית שב ואל תעשה, היא הטיה קוגניטיבית רגשית של העדפת מצב העניינים הקיים על פני שינויו. מצב הבסיס הנוכחי (הסטטוס קוו) משמש כנקודת התייחסות, וכל שינוי מאותו בסיס נתפס כאובדן. הטיות קשורות הן שנאת הפסד ואפקט הבעלות. היוריסטיקה המאפשרת להוכיח את הטיה זו במחקרים וכן מאפשרת לנסות להתגבר עליה הוא מבחן היפוך, בה הדילמה מוצגת מחדש כאשר המצב הקיים ואפשרות השינוי הפוכים. דוגמאות להטיית שב ואל תעשה ניתן למצוא בנטייה שלא להתחסן מחשש לתופעות לוואי תוך התעלמות או הערכת חסר של הסיכון בהמשך המצב הקיים; בנטייתם של משקיעים לשמור על תיק השקעות קיים על פני שינויים; ובמידת התפוצה של הנוהג לתרום איברים בהתאם לחקיקת ברירת המחדל באותה מדינה (למשל, באוסטריה ברירת המחדל הקבועה בחוק היא שימוש באיברים להשתלה, ושיעור התורמים הוא 99.98%. בגרמניה ברירת המחדל הפוכה, ושיעור התורמים הוא 12%). מקור המונח בעברית בעיקרון המופיע במשפט העברי "שב ואל תעשה - עדיף". אהוד אמיר, "תהרגו אותי וזהו", אלכסון, 7 בפברואר 2018
מוחמד עמורה

מוחמד אל-אמין עמורה (בערבית: محمد الأمين عمورة; נולד ב-9 במאי 2000 בג'יג'ל שבאלג'יריה) הוא כדורגלן אלג'יראי המשחק בעמדת קשר הכנף בקבוצת וולפסבורג מהבונדסליגה הגרמנית בהשאלה מרויאל אוניון סן-ז'ילואז ובנבחרת אלג'יריה. עמורה גדל במחלקת הנוער של ES סטיף מליגת העל האלג'יראית. ב-17 בפברואר 2020 ערך עמורה את הופעת הבכורה שלו בקבוצה הבוגרת של המועדון, כשנכנס כמחליף בדקה ה-83 והבקיע שער בניצחון 3-0 על בורג' בועריריג' במסגרת המחזור ה-18 בליגה לעונת 2019/2020. לקראת עונת 2021/2022 חתם עמורה בלוגאנו מליגת העל השווייצרית. ב-17 בספטמבר 2021 ערך את הופעת הבכורה שלו במועדון, כשנכנס כמחליף בניצחון 1-0 על נשאטל גזמאקס במסגרת הסיבוב השני של הגביע השווייצרי. ב-23 בספטמבר ערך את הופעת הבכורה שלו בליגה, בתיקו 1-1 נגד גראסהופרס ציריך במסגרת המחזור השביעי. ב-2 באוקטובר הבקיע את שער הבכורה שלו במועדון, בניצחון 2-0 על לוזאן במסגרת המחזור התשיעי בליגה. ב-17 באוגוסט 2023 הצטרף לרויאל אוניון סן-ז'ילואז מליגת העל הבלגית בחוזה לארבע שנים. ב-21 בספטמבר 2023 כבש את שערו הבכורה במדי הקבוצה בתיקו 1-1 מול טולוז במסגרת שלב הבתים של הליגה האירופית. בסך הכול הוא כבש בעונה זו 22 שערים ב-45 הופעות במדיה בכל המסגרות. ב-8 ביולי 2024 הצטרף בהשאלה עם אופציה לרכישה לוולפסבורג הגרמנית. ב-17 ביוני 2021 ערך עמורה את הופעת הבכורה שלו בנבחרת אלג'יריה, כשהוא מבקיע ארבעה שערים בניצחון 5-1 על נבחרת ליבריה במשחק ידידות. נכלל בסגל נבחרת אלג'יריה לטורניר גביע אפריקה לאומות 2023. מוחמד עמורה, באתר Transfermarkt מוחמד עמורה, באתר Soccerway מוחמד עמורה, באתר BDFutbol מוחמד עמורה, באתר WorldFootball.net מוחמד עמורה, באתר National Football Teams מוחמד עמורה, באתר FootballDatabase.eu
קארל טייקה

קארל אלברט הרמן טייקה (בגרמנית: Carl Albert Hermann Teike;‏ 5 בפברואר 1864, שטטין – 28 במאי 1922, לנדסברג אן דר ורתה) היה מלחין גרמני שכתב מעל ל-100 מארשים. קארל טייקה נולד בשטטין (אז חלק של האימפריה הגרמנית) למשפחת נפח. הוא היה הרביעי בין 14 ילדי המשפחה. בגיל 14 הוא התחיל ללמוד מוזיקה ובמיוחד נגינה בקרן יער. לאחר שנתיים של לימוד הוא התקבל כנגן בתזמורת. בגיל 19 קארל טייקה התנדב לצבא האימפריה הגרמנית ושירת כנגן תזמורת ביחידה שהוצבה באולם. לאחר שלוש שנות שירות הוא התאכזב מהשרות הצבאי והשתחרר. הוא התחיל לעבוד במשטרת אולם והתחתן. בשנת 1895 הוא עבר למשטרת פוטסדם. באותה תקופה בפוטסדם היה ממוקם ארמון הקיסר. בשנת 1908 בעקבות החמרת במצבו הבריאותי קארל טייקה עזב את המשטרה והחל לעבוד בדואר של לנדסברג אן דר ורתה. הוא נפטר בשנת 1922. בשנת 1939 אחד מכיכרות העיר קיבלה שם Carl-Teike-Platz. בהתאם למקום מגוריו, תקופת פעילותו מחולקות ל-3 תקופות. בתקופת "אולם" הוא כתב את היצירה המפורסמת Alte Kameraden. בפוטסדם היו מוצבות יחידות מובחרות של האימפריה. בהתאם לנהוג באותה תקופה, כל מעבר של יחידה צבאית בעיר הייתה מלווה בתזמורת. באותה תקופה הוזמנו אצל טייקה יצירות מארש רבות. יצירותיו זכו בפופולריות גם מחוץ לגבולות האימפריה הגרמנית בשנת 1914 הוא קיבל הזמנה לכתיבת מארש עבוד משטרת ניו יורק. מדיה וקבצים בנושא קארל טייקה בוויקישיתוף קארל טייקה, באתר AllMusic (באנגלית) קארל טייקה, באתר MusicBrainz (באנגלית) קארל טייקה, באתר Discogs (באנגלית) קורות חיים ורשימת יצירות
PyQt

PyQt היא ספרייה בשפת התכנות פייתון לצורך שימוש בערכת כלי התצוגה Qt, אשר זמינה במספר מערכות הפעלה שונות. הספרייה פותחה על ידי פירמת המחשוב הבריטית "RiverBank Computing", ומופצת כקוד פתוח תחת רישיון GPL. היא תומכת במערכת ההפעלה Microsoft Windows וכן במספר מערכות הפעלה מבית UNIX, שביניהן לינוקס ו-MacOS. PyQt מממשת כ-440 מחלקות ויותר מ-6000 פעולות, שביניהן: סט נרחב של כלים לפיתוח GUI. מחלקות שמאפשרות לגשת למסדי נתונים של SQL, כגון ODBC, MySQL, SQLite, Oracle, PostgreSQL. QScintilla, עורך טקסט בעל כלים נרחבים שמבוסס על ספרית Scintila. מהדר של XML. תמיכה ב-SVG. Qt-Designer - תוכנה שמאפשרת יצירה של ווידגטים (כגון כפתורים, תוויות, תיבות טקסט, וכו') באמצעות גרירה והזזה שלהם (לאחר מכן ניתן להמיר את התוצר לקוד בפייתון). גרסה 4 של PyQt תומכת הן ב-Qt 4 והן ב-Qt5. לעומת זאת, גרסה 5 של PyQt תומכת רק ב-Qt 5, והוסרה בה התמיכה בפיצ'רים שהגיעו לסיומם ב-Qt 5. להלן מספר תוכנות ראויות לציון אשר משתמשות ב-PyQt: Anki - תוכנה לשינון מידע באמצעות כרטיסים. Calibre - תוכנה לניהול ספרים אלקטרונים Eric Python IDE - סביבת פיתוח משולבת לשפת התכנות פייתון fman - מנהל קבצים חוצה פלטפורמות Frescobaldi - עורך לקובצי מוזיקה מסוג LilyPond Kodos - דיבאגר של ביטויים רגולריים בפייתון. Leo - עורך טקסט לתכנות Ninja-IDE - סביבת פיתוח משולבת בעלת קוד פתוח וניתנת להרחבה, לשפת התכנות פייתון. OpenShot - תוכנה לעריכת וידאו. Orange - תשתית לכריית מידע ותצוגה שלו. Puddletag - עורך סאונד חוצה פלטפורמות בעל קוד פתוח, מסוג ID3 tag editor. QGIS - תוכנת דסקטופ חינמית לצפייה, עריכה, וניתוח של מידע גאוגרפי. qt-recordMyDesktop - תצוגה גרפית לתוכנה recordMyDesktop. Spyder - סביבת פיתוח משולבת בפייתון, לצורך data science. TortoiseHg - תצוגה גרפית לתוכנת Mercurial. Veusz - כלי לסרטוט מדעי. תוכנית Hello World פשוטה ב-PyQt5: #! /usr/bin/env python3 # Character Encoding: UTF-8 # # Here we provide the necessary imports. # The basic GUI widgets are located in QtWidgets module. import sys from PyQt5.QtWidgets import QApplication, QWidget # Every PyQt5 application must create an application object. # The application object is located in the QtWidgets module. app = QApplication(sys.argv) # The QWidget widget is the base class of all user interface objects in PyQt5. # We provide the default constructor for QWidget. The default constructor has no parent. # A widget with no parent is called a window. root = QWidget() root.resize(320, 240) # The resize() method resizes the widget. root.setWindowTitle("Hello, World!") # Here we set the title for our window. root.show() # The show() method displays the widget on the screen. sys.exit(app.exec_()) # Finally, we enter the mainloop of the application. מדיה וקבצים בנושא PyQt בוויקישיתוף אתר האינטרנט הרשמי של PyQt ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
פיסטול (מיני-סדרה)

פיסטול (באנגלית: Pistol) היא מיני-סדרה דרמטית ביוגרפית, שנוצרה על ידי קרייג פירס ובוימה על ידי דני בויל עבור רשת FX. הסדרה מבוססת על זיכרונותיו של סטיב ג'ונס, הגיטריסט האגדי של להקת סקס פיסטולס, שהיה ממוביליה של מהפכת הפאנק בבריטניה. הסדרה מתארת את עלייתה של הלהקה לגדולה ושמצה. הסקס פיסטולס (באנגלית: "Sex Pistols" ; בעברית: אקדחי הסקס) היא להקת פאנק רוק בריטית אשר הוקמה בלונדון בשנת 1975. היא הייתה אחת מחלוצות סגנון הפאנק רוק במהלך שנות ה-70 של המאה ה-20. אף על פי שבמקור התקיימה שנתיים וחצי בלבד, במהלכן הפיקה רק ארבעה סינגלים ואלבום אולפן אחד, היא נחשבת לאחת מהלהקות המשפיעות ביותר בהיסטוריה של מוזיקת רוק ולאחת מחלוצות ז'אנר הפאנק. הסדרה הוקרנה לראשונה ברשת הסטרימינג הולו ב-31 במאי 2022. טובי וולאס בתפקיד סטיב ג'ונס אנסון בון בתפקיד ג'וני רוטן לואי פרטרידג' בתפקיד סיד וישס ג'ייקוב סלייטר בתפקיד פול קוק כריסטיאן ליס בתפקיד גלן מטלוק דילן לוולין בתפקיד וולי נייטינגייל סידני צ'נדלר בתפקיד כריסי היינד אמה אפלטון בתפקיד ננסי ספונגן מייזי ויליאמס בתפקיד פמלה רוק תומאס סאנגסטר בתפקיד מלקולם מקלארן טלולה ריילי בתפקיד ויויאן ווסטווד איריס לאו בתפקיד סו קאטוומן זאכרי גולדמן בתפקיד בילי איידול לורן מקפדיין בתפקיד ג'וליאן טמפל טום פורבס - בתפקיד נואל מונק לסדרה, שיצר קרייג פירס, הוזמנו שישה פרקים מרשת FX בינואר 2021, כאשר דני בויל ביים את כל ששת הפרקים. טובי וולאס לוהק לגלם את דמותו של גיטריסט הלהקה סטיב ג'ונס, אנסון בון לוהק לתפקיד ג'וני רוטן ולואי פרטרידג', לוהק לתפקיד תפקיד סיד וישס סולן הלהקה. לתפקידי משנה לוהקו מייזי ויליאמס, תומאס סאנגסטר, טלולה ריילי ואיריס לאו. בשנת 2021, בזמן שהסדרה עדיין הייתה בשלבי ההפקה, סולן הסקס פיסטולס, ג'ון ליידון מתח ביקורת על הסדרה וכינה אותה בכינויים פוגעניים. זמן קצר לאחר מכן, הוא הגיש תביעה נגד חברי הלהקה לשעבר, סטיב ג'ונס, פול קוק, גלן מטלוק ומנהלי העיזבון של סיד וישס, על מנת למנוע שימוש במוזיקה של הלהקה בסדרה. ב-23 באוגוסט 2021, פורסם שליידון הפסיד במאבק המשפטי ובית המשפט התיר להשתמש במוזיקה של הלהקה בסדרה. "פיסטול", במסד הנתונים הקולנועיים IMDb (באנגלית) "פיסטול", באתר Rotten Tomatoes (באנגלית) "פיסטול", באתר Metacritic (באנגלית) "פיסטול", באתר דיסני+ סדרות (באנגלית) "פיסטול", באתר Hulu סדרות (באנגלית) "פיסטול", במסד הנתונים הקולנועיים KinoPoisk (ברוסית) "Sex Pistols". Rock and Roll Hall of Fame. נבדק ב-19 במאי 2010. {{cite web}}: (עזרה) Sheldon, Camilla; Skinner, Tony (2006). Popular Music Theory: Grade 4. Registry Publications Ltd. pp. 29–30. ISBN 1898466440, 9781898466444. נבדק ב-28 במאי 2010. {{cite book}}: (עזרה) Rice, Lynette (29 במרץ 2022). "Limited Series 'Pistol' About Guitarist Steve Jones Bows On Hulu In May". Deadline. נבדק ב-29 במרץ 2022. {{cite web}}: (עזרה) . Kanter, Jake (11 בינואר 2021). "Danny Boyle To Direct FX Limited Series On Sex Pistols Guitarist Steve Jones; Maisie Williams & Toby Wallace Among Cast". Deadline Hollywood. {{cite web}}: (עזרה) Reilly, Nick (3 במרץ 2021). "Here's the first look at 'Pistol', Danny Boyle's Sex Pistols biopic series". NME. {{cite news}}: (עזרה) K.J. Yossman, Variety, Variety, ‏2 ביולי 2021
מפולות השלגים באפגניסטן (2012)

מפולת השלגים באפגניסטן הוא אסון טבע שהתרחש ב-4 במרץ 2012 במחוז בדח'שאן שבצפון מזרח אפגניסטן. במהלכו, אירעו לפחות שלוש מפולות שלגים, כשאחת מהן מחקה לחלוטין כפר קטן שאכלס 200 אנשים, ופגעה בשני כפרים נוספים. 50 גופות של תושבי הכפר נמצאו, ו-150 נוספים מוגדרים כנעדרים. רוב הבניינים בכפר, שבו התגוררו 24 משפחות, נבלעו לחלוטין בשלג. החל מ-7 במרץ אושרו מותם של 50 בני אדם, כשנותרו 7 ניצולים בלבד. מבין הניצולים, שלושה יצאו לשאוב מים בזמן המפולת, וכך נותרו ללא פגע. שבעה אנשים נוספים נמצאו חיים בכפר לאחר המפולת, אך שלושה נספו עקב חוסר בטיפול רפואי. שאר הניצולים נלקחו לטיפול בבית החולים הקרוב, בטג'יקיסטן. ההערכה הייתה שרוב תושבי העיירה הנעדרים או כולם מתו. הכפר שנפגע מהמפולת היה כה נידח עד שעבר יום שלם עד שהבשורה על האסון הגיעה לפזבאד, בירת המחוז. באזור הפגוע אין כבישים, והתנועה לשם היא ברגל או על סוסים. כפרים סמוכים הציעו את עזרתם, אך צוותי החילוץ המקצועיים הגיעו למקום רק ב-6 או ב-7 במרץ, לאחר הליכה רגלית של יומיים. אנשים ממחוז דרוז ועשרים וחמישה אנשי חילוץ מטג'יקיסטן היו הסיוע החיצוני הראשון שהגיע. התקדמותם לעבר האזור הפגוע הואטה בשל מפולת נוספת. מטוס שהוביל עובדי עזרה ראשונה ועיתונאים לא הצליח להגיע לאזור בגלל מזג אוויר גרוע, בעוד שני מסוקים של הצבא האפגני הצליחו להכניס כמה עובדי סיוע לאזור. המושל שאה וואליאללה אדעב ניסה לבקר בעצמו באזור האסון, אך נקלע למפולת נוספת בדרך ונאלץ להיחלץ במסוק. התנאים נותרו מסוכנים ביותר גם לאחר האסון. הסיכוי להמסת שלג שיגרום להצפות נרחבות המשיך לבשר על אסון בקנה מידה גדול יותר לצפון אפגניסטן, ולהקשות על התקדמותם של כוחות ההצלה. מספר ימים של שלג כבד ומספר ימים של עלייה חדה בטמפרטורה שבאו בעקבותיהם יצרו תנאים אידיאליים למפולות שלגים. בשנים שקדמו לאירוע השלג ניתק באופן קבוע כפרים מרוחקים, מה שהקשה על אספקת ציוד רפואי למקומות בו הוא נחוץ. כתוצאה מכך, שיעורי המוות מדלקת ריאות עלו. יותר מ-200 בני אדם נהרגו ממפולות שלגים באפגניסטן באותו חורף, כולל 80 הרוגים לפחות במחוז בדח'שאן. כוחות האו"ם הגיעו במטוס עם טונות של מזון וציוד רפואי בסתיו שקדם לאירוע כחלק מאסטרטגיה להתמודדות עם החורפים הקשים של האזור, אך שלושה ימים לאחר האסון אמרה פאוזיה קופי, חברת פרלמנט: "עד כה עדיין אין באזור תרופות, אין מזון ואין כוחות הצלה". קופי המשיכה ואמרה כי הכשל הוא ממשלתי, וכי צריך לחקור מדוע בכפרים שנפגעו לא הייתה אספקת חירום. שגרירות ארצות הברית בקאבול שלחה את תנחומיה על האסון, וסיפקה אספקה שהועברה לאזור הפגוע. "Search for survivors after Afghan avalanches kill 42". Google. Agence France-Presse. 7 במרץ 2012. נבדק ב-8 במרץ 2012. {{cite news}}: (עזרה) Shah, Amir (7 במרץ 2012). "47 dead in Afghanistan avalanche". Google. Associated Press. נבדק ב-8 במרץ 2012. {{cite news}}: (עזרה) Alissa J. Rubin (6 במרץ 2012). "Avalanche and Attacks Add to Woes of Afghans". New York Times. נבדק ב-8 במרץ 2012. {{cite news}}: (עזרה) Bowley, Graham (7 במרץ 2012). "Avalanche Exposes Afghans' Vulnerability to Vagaries of Climate and of Aid". New York Times. נבדק ב-7 במרץ 2012. {{cite news}}: (עזרה) Amir Shah (8 במרץ 2012). "Avalanche buries Afghanistan village". Sky News. AP. נבדק ב-8 במרץ 2012. {{cite news}}: (עזרה) "Avalanche kills 37 in Afghan village". The News. AFP. 7 במרץ 2012. נבדק ב-8 במרץ 2012. {{cite news}}: (עזרה)
זומביט (כתב עת)

זומביט היה ירחון מחשבים לנוער שפורסם מסוף 1994 עד סוף 1999. המו"ל היה "כולנו עיתונות ותקשורת" שהיה גם המו"ל של עיתון הילדים "כולנו" ובשיתוף תוכנית הטלוויזיה זומביט. בסך הכל יצאו כ- 58 גיליונות. העורכת הייתה נאורה שם-שאול (סופרת, עיתונאית, מתכנתת ופעילת אינטרנט מאז שנות השמונים), העורך האחראי: אורן ציבלין, עיצוב ממוחשב: משה אלחנתי, שעיצב את כל הדפים בסגנון מסכים וסגן עורך טכנולוגי: נמרוד קרת (האקר ומתכנת אבטחה, פעיל קוד פתוח וכתב קבוע). בין הכותבים הקבועים בעיתון: סיון רהב, יואב בן דב, משה פרסטר, מאיר (מייק) רונן, ערן פיין, עידו אמין, קורן שדמי ועמוס אלנבוגן. הכתבים הרבו להשתתף בתוכנית הטלוויזיה. כל גיליון הודפס בצבע מלא והתמקד בנושא מסוים והקשרו לתרבות דיגיטלית בישראל ובעולם; למשל גיליון מס' 3 עסק בקולנוע, גיליון מס' 7 עסק בכסף, גיליון מס' 9 עסק בקומיקס, גיליון 11 (בו כתב גם אמנון דנקנר) עסק בדת, גיליון מס' 17 עסק בחלל, וגיליון 23 על פסיכולוגיה וטכנולוגיה. הירחון כלל כתבות מקוריות על משחקי מחשב, חידושי טכנולוגיה, תוכנות ולומדות, טיפים ומגוון נושאי תרבות דיגיטלית כמו משחק תפקידים, ראיונות עם דמויות מעולם זה. זומביט כלל מדורים קבועים, כמו: "הקיר של נאורה" (דבר העורכת), "הקיר שלכם" (קוראים כותבים) ו"הדף השחור של אנטי" שסיפק מבט ביקורתי על כתבות באותו הגיליון, נכתב על ידי נמרוד קרת. עמודי האמצע בכל גיליון הוקדשו לקומיקס. בשנה השנייה, סמוך לחוק בזק 1994 שהתיר לספקי אינטרנט לספק קוים לאזרחי ישראל, התחיל לצאת מוסף אינטרנט. היו בו הסברים למתחילים את דרכם בשיטוט באינטרנט, איך להיכנס לקהילות ואיך ליצור קהילות, ומושגי יסוד בחיים שמקבלים משמעות חדשה מבנייתה של רשת האינטרנט. לכל מנוי שהיה לו מחשב עם מודם הייתה אפשרות להתקשר ללוח ההודעות (BBS), לשלוח ולקבל מידע, לשוחח עם הכתבים ועם קוראים אחרים ולשאול שאלות. דודי גולדמן כתב בידיעות אחרונות ש"בכך הופך זומביט למגזין העברי הראשון, המיועד באמת ל"פריקים של מחשבים" ומשחקים, הפותח גם גיליון אלקטרוני, בנוסף לגיליון הנייר המהודר." יבשם עזגד כתב בהארץ ש"כבוד לקורא ואמונה אמיתית באינטליגנציה שלו היא הנחת העבודה הבולטת ביותר של עורכי ועושי כתב העת המדהים הזה. ההנחה הזאת היא הנשק הסודי שעתיד להביא להם את הניצחון בקרב נגד כל מי שמוריד את המכנסיים בניסיון למשוך עוד מעט תשומת לב. בשורה התחתונה, זומביט הוא כתב עת עתידני שמתרחש עכשיו. הוא נדבק לך ליד עם דבק אפוקסי ולא יוצא לך מהראש שבוע." דוד גורדון כתב במעריב שהוא "מגזין המחשבים הטוב בסביבה". דודי גולדמן, אינטראקטיבי, ידיעות אחרונות, 2 בפברואר 1995, עמ' 8. יבשם עזגד, אפילו סבתא שלי דפקה רייס, מוסף ספרים, הארץ, 10 במאי 1995, עמ' 9. דוד גורדון, גם עיתון וגם אתר, ב"המדור לנופלים ברשת", מעריב, 17 בינואר 1996, עמ' 9. שי שטיינברג, קח אתר ובנה לך עסק, דבר, 16 בפברואר 1996. פריק (מגזין) WIZ (כתב עת) מחשבים וכיף מספר גיליונות זומביט סרוקים, במאגר המגזינים הישנים זומביט כתב עת : עיתון מחשבים לנוער בשיתוף תוכנית הטלוויזיה, באתר הספרייה הלאומית שי שטיינברג, דבר רומן דיגיטלי מאת נאורה שם-שאול, באתר הספרייה הלאומית עידו קינן, ‏גאווה ישראלית, באתר גלובס, 8 במאי 2011 למשל: הפרלמנט של זומביט - פרק 293: חוק המחשבים וכן נמרוד קרת בזומביט - פרק 218
ג'קסון בויל

ג'קסון אמט בויל (באנגלית: Jaxon Emmett Buell; ‏27 באוגוסט 2014 – 1 באפריל 2020) היה ילד אמריקאי שהתפרסם משום שלקה במיקרוהידראננצפליה ונולד כש-80% ממוחו חסר. בויל נולד ב-27 באוגוסט 2014 באורלנדו שבפלורידה. הלקות שלו נחשפה כבר בזמן הריונה של אמו, בריטני, אך הוריו סירבו להפילו, בהיותם נוצרים. הרופאים ציפו כי הוא לא יעבור את גיל שנה, אך הוא חי חמש שנים. כשהגיע לגיל שנה, החלו הוריו לפרסם על אודותיו עדכונים ברשתות החברתיות, וזכו לפרסום. הוא מת ב-1 באפריל 2020, בגיל חמש, בצפון קרוליינה, עקב סיבוכים במצבו. "'Jaxon Strong,' boy born with part of brain missing, dies at 5". TODAY.com (באנגלית). נבדק ב-2020-05-16. "Father of baby born with most of his skull missing responds to abortion critics". The Independent (באנגלית). 2015-09-28. נבדק ב-2020-05-16. Stapleton, AnneClaire. "Jaxon Buell, baby born without complete skull". CNN. נבדק ב-2020-05-16. "'Miracle Boy' Jaxon Buell, Born with Just Part of His Skull, Dies at 5: 'Strongest Little Boy'". www.msn.com. נבדק ב-2020-05-16. ערך זה הוא קצרמר בנושא אמריקאים. אתם מוזמנים לתרום לוויקיפדיה ולהרחיב אותו.
נאווניתאים

נאווניתאים (אצות נאווניתיות; שם מדעי: Charales) היא סדרה בממלכת הצומח הקרובה לבני תת-ממלכת הצמחים. בדומה לאצות אין לאצות אלה התמיינות לרקמות, אך בניגוד ליתר היצורים המכונים אצות, איברי הרבייה של הנאווניתאים מוקפים תאים עקרים. מדיה וקבצים בנושא נאווניתאים בוויקישיתוף נאווניתאים, באתר ITIS (באנגלית) נאווניתאים, באתר NCBI (באנגלית) נאווניתאים, באתר האנציקלופדיה של החיים (באנגלית) נאווניתאים, באתר Tropicos (באנגלית) נאווניתאים, באתר GBIF (באנגלית) נאווניתאים, באתר אנציקלופדיה בריטניקה (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
יחיד אל דגול מרבבה

יָחִיד אֵל דָּגוּל מֵרְבָבָה הוא שיר ברכה יהודי לאדם חשוב. בעדות המזרח נהגו לשיר את השיר בקבלת פני רבנים או בעלייתם לתורה. השיר נכתב על ידי הרב ישעיה סתהון מחכמי חלב במאה ה-19. משקל השיר הוא שמונה שמונה תנועות כולל שוואים נעים. האקרוסטיכון הוא "ישעיה". לפי כתב יד המחבר, מקאם השיר הוא "שיגא". את המילים "אשר את נפשי אהבה", יש שהציעו לשנות מסיבות דקדוקיות ל"אשר נפשי אותו אהבה" או "את אשר נפשי אהבה". בנוסח השיר המודפס בספרי פיוטים נחתמים שני הבתים האחרונים בשורה "יזכה לאחרית טובה", בכתב יד המחבר הבית האחרון מסתיים "יהיה לו חומה נשגבה". לפי עדותו של מנשה הראל, בעת ביקור הנציב העליון הרברט סמואל בירושלים בשנת 1925 קיבלו את פניו ילדי שכונת הבוכרים בשירת "יחיד אל דגול" במנגינת המנון מצרים. ימים על ימי מלך שאו שערים כתב יד המחבר באתר הספרייה הלאומית (השיר מופיע בעמוד 26) מילות השיר בספר הפיוטים "שיר ושבחה הלל וזמרה", באתר היברובוקס מילות השיר "יחיד אל דגול מרבבה" והאזנה לו, באתר זמרשת יחיד אל דגול מרבבה, סרטון באתר יוטיוב בביצוע יובל טייב קבלת הפנים לחכם שלום כהן במקסיקו: "יחיד אל דגול מרבבה", באתר הידברות קובץ תורני אור תורה גיליון תקכב, באתר אוצר החכמה (צפייה חופשית – מותנית ברישום) ראו לדוגמה בספר זמירות ישראל, באתר אוצר החכמה (צפייה מוגבלת למנויים) מנשה הראל תולדות ישראל חלק א, סרטון בערוץ "ToldotYisrael", באתר יוטיוב (אורך: 02:34:54)
מכונה לשטיפת רצפות

מכונה לשטיפת רצפות היא כלי מכני אוטומטי המיועד לניקיון של שטחים נרחבים יחסית, אשר נמצא בשימוש כאשר שטיפה מסורתית יותר, באמצעות דלי וסמרטוט, נהיית קשה למדי ודורשת צוות פועלים ומשאבים רבים. המכונה מגיעה ברמות שונות ובצורות שונות של מיכון, בין אם רק סמרטוט או רק מברשת, התזת מים או שואב אבק וכן בשילוב בין האפשרויות. עד העשור השני של המאה ה-21 המכונות היו נהוגות או מופעלות על ידי המפעיל שלהן, או כאלו שניתן להוליך אותן וללכת מאחוריהן. עם התפתחות הרובוטיקה ישנן מכונות שטיפה רובוטיות המבוססות על ראייה ממוחשבת, דבר אשר נחוץ לשם מניעת נזקים למכונה ולשם בטיחות הנמצאים בדרכה. מטאטא כבישים
יואל דרומל

יואל דרומל (בהולנדית: Joël Drommel; נולד ב-16 בנובמבר 1996) הוא כדורגלן הולנדי המשחק בעמדת השוער בפ.ס.וו. איינדהובן. דרומל נולד בהולנד והחל לשחק כקשר, אך כבר כשהצטרף למחלקת הנוער של אלמרייה סיטי הוא הוסט לעמדת השוער. בשנת 2014 הצטרף לטוונטה, וב-12 בספטמבר 2015 ערך את הופעת הבכורה שלו בקבוצה הבוגרת, בתיקו 2–2 עם אייאקס. בחלוף השנים נכנס דרומל להרכב הקבוצה, ובעונות 2019/2020 ו-2020/2021 לא פספס אף משחק, מלבד משחק בודד בגביע ההולנדי. במרץ 2021 הפעילה טוונטה את הסעיף בחוזה המאפשר לה לשמור את דרומל לעונה אחת נוספת, ומיד לאחר מכן מכרה אותו לפ.ס.וו. איינדהובן תמורת 3.5 מיליון אירו, כשהוא חותם על חוזה לחמש שנים שהתחיל מתום עונת 2020/2021. דרומל שיחק בכל הנבחרות הצעירות של הולנד. בשנת 2015 היה חלק מסגל הנבחרת הצעירה באליפות אירופה. בספטמבר 2018, כשהיה שוער הנבחרת עד גיל 21, היה מעורב בתקרית, כשהודיע למאמן הנבחרת שהוא מעדיף לשחק משחק בליגה עם קבוצתו ולא להיות שוער שני או שלישי בנבחרת, וחזר להולנד. בתגובה, אופ"א הודיעה על השעייתו משני משחקי ליגה. בנובמבר 2020 זומן דרומל לראשונה לנבחרת הבוגרת. פ.ס.וו. איינדהובן מגן יוהאן קרויף: 2021, 2022, 2023 הגביע ההולנדי: 2021/2022 מדיה וקבצים בנושא יואל דרומל בוויקישיתוף יואל דרומל, באתר Transfermarkt יואל דרומל, באתר Soccerway יואל דרומל, באתר WorldFootball.net יואל דרומל, באתר FootballDatabase.eu "Netherlands - J. Drommel - Profile with news, career statistics and history - Soccerway". soccerway.com. נבדק ב-2015-09-24. FC Twente keeper Drommel: prachtig verhaal uit een jongensboek - Tubantia Joël Drommel tekent opleidingscontract - FC Twente "Twente vs. Ajax - 12 September 2015 - Soccerway". soccerway.com. נבדק ב-2015-09-24. Elfrink, Rik (16 באפריל 2021). "Droom Drommel komt uit: 'PSV is dé club van Nederland'". Algemeen Dagblad (בהולנדית). {{cite news}}: (עזרה) "PSV contracteert Joel Drommel". psv.nl (בהולנדית). 16 באפריל 2021. {{cite web}}: (עזרה) ‏רק רשת: הפרמיירליג תבחן את ה-VAR במחזור הקרוב, באתר ספורט1, 5 בספטמבר 2018 "Netherlands vs Spain Betting Tips: Latest odds, team news, preview and predictions". goal.com. נבדק ב-11 בנובמבר 2020. {{cite news}}: (עזרה) ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
פפה מטר סאר

פפה מטר סאר (באנגלית: Pape Matar Sarr; נולד ב-14 בספטמבר 2002) הוא כדורגלן סנגלי המשחק בעמדת הקשר בטוטנהאם הוטספר ובנבחרת סנגל. סאר החל לשחק כדורגל באקדמיית הנוער של אקדמי ג'נראסיון פוט המקומית, וב-5 בספטמבר 2020 חתם על חוזה לחמש שנים עם מץ מהליג 1. הוא נשלח לקבוצת המילואים של המועדון, אך עקב התפרצות נגיף הקורונה בצרפת הגיעה העונה לסיומה, והוא צורף לקבוצה הבכירה. הוא ערך את הופעת הבכורה שלו ב-29 בנובמבר 2020, במשחק נגד ברסט. את שער הבכורה שלו הוא כבש ב-31 בינואר 2021, בניצחון החוץ 4–2 על ברסט. ב-27 באוגוסט 2021, נרכש סאר על ידי טוטנהאם הוטספר ומיד הושאל בחזרה למץ עד לסיום עונת 2021/2022. ב- 19 באוגוסט 2023 הוא כבש את השער ראשון שלו במדי טוטנהאם. סאר ערך את הופעת הבכורה שלו במדי הנבחרת הבוגרת ב-26 במרץ 2021, בתיקו 0–0 עם נבחרת הרפובליקה של קונגו במסגרת משחקי מוקדמות גביע אפריקה לאומות 2021. נכלל בסגל נבחרת סנגל לטורניר מונדיאל 2022. נכלל בסגל נבחרת סנגל לטורניר גביע אפריקה לאומות 2023. מדיה וקבצים בנושא פפה מטר סאר בוויקישיתוף פפה מטר סאר, באתר Transfermarkt פפה מטר סאר, באתר Soccerway פפה מטר סאר, באתר BDFutbol פפה מטר סאר, באתר WorldFootball.net פפה מטר סאר, באתר National Football Teams פפה מטר סאר, באתר FootballDatabase.eu "Official | Metz sign Pape Matar Sarr from Génération Foot | Get French Football News". www.getfootballnewsfrance.com. 15 בספטמבר 2020. נבדק ב-2021-06-08. {{cite web}}: (עזרה)תחזוקה - ציטוט: url-status (link) Bouchacourt, Jérome (2021-04-23). "La FFF a décidé d'arrêter les championnats de National 2 et D2 Féminine". Foot Amateur (בצרפתית). נבדק ב-2021-06-08. Secret, Bryan (29 בנובמבר 2020). "Résultat et résumé Metz - Brest, Ligue 1 Uber Eats, 12e journée". L'Équipe (בצרפתית). נבדק ב-2021-01-17. {{cite web}}: (עזרה)תחזוקה - ציטוט: url-status (link) "BREST 2-4 METZ". Ligue1 (באנגלית). 31 בינואר 2021. נבדק ב-2021-06-08. {{cite web}}: (עזרה)תחזוקה - ציטוט: url-status (link) "Congo v Senegal game report". ESPN. 26 במרץ 2021. {{cite web}}: (עזרה) Aliou Cisse dévoile les 26 Lions pour Qatar באתר הרשמי של התאחדות הכדורגל הסנגלית, 11 בנובמבר 2022 (בצרפתית) La liste des 27 lions du Sénégal qui vont disputer l’édition 2023 de la Coupe d’Afrique des Nations en Côte d’Ivoire. בחשבון הפייסבוק הרשמי של פדרציית הכדורגל הסנגלית, 29 בדצמבר 2023 (בצרפתית)
מבטיח

"מבטיח" הוא סינגל שהוקלט על ידי הזמר הישראלי עדן חסון. את השיר הוציאה חברת התקליטים שרית הפקות, ב-10 באוגוסט 2021, כסינגל מתוך אלבום 2. השיר נכתב והולחן על ידי חסון, והופק על ידי יעקב למאי. מבקר המוזיקה הישראלי יוסי חרסונסקי כתב ביקורת חיובית על השיר, והעניק לו שלושה וחצי כוכבי זהב מתוך חמישה. מבטיח, בביצוע עדן חסון, סרטון באתר יוטיוב "הספקנו כבר לחלום על משפחה וילדים": עדן חסון עם בלדה חדשה, באתר ‏מאקו‏, 10 באוגוסט 2021 עדן חסון, באתר של יוסי חרסונסקי